Boshqirdistondagi  issiqxonada ishlayotgan 68 nafar o`zbekistonlikda koronavirus aniqlangan

kommersant.ru ma`lum qilishicha, Boshqirdiston respublikaning Salavat tumanida joylashgan Maloyaz qishlog`ida  «Gorniy» issiqxonasida ishlashayotgan 68 nafar o`zbekistonlikda koronavirus aniqlangan.
 O`zbekistonlik muhojirlar bu erga ishlash uchun fevral oyida kelgan. Ishchilarni qabul qiluvchi tomon — Moskvaning «Standart plyus» kompaniyasi ularni «Skazka» mehmonxonasiga joylashtirgan. Mehmonxona Chelyabinsk viloyati chegarasi yaqinida joylashgan.
O`zbekistonlik muhojirlarda kasallik belgilari dastlab 10 may kuni paydo bo`la boshlagan. Ertasi kuni Rospotrebnadzor barcha ishchilarni tekshirish bo`yicha ko`rsatma bergan. 12 may kuni issiqxona xodimlari izolyasiyaga yuborilgan. Shu kunning o`zida ikki kishida COVID-19 aniqlangan. 
«Rospotrebnadzorning Boshqirdistondagi boshqarmasi ma`lum qilishicha, ularning besh nafari Mesyagutovodagi, uch nafari esa — Kiginskdagi kasalxonaga yotqizilgan. Qolgan 45 nafar bemorda kasallik engil o`tmoqda va ular mehmonxonada qolgan. Mehmonxonaning o`zi karantinga olingan.
«Gorniy» issiqxona kompleksida 550 kishi ishlaydi. «Agropark Ural» kompaniyasi rahbari Evgeniy Baturinning so`zlariga ko`ra, kompaniya o`zbekistonlik muhojirlar bilan yil oxiriga qadar kelishuvga ega.